Dokter naby hospitaal aangeval, byna verkrag | Maroela Media
'n Dokter van die Mapulaneng- provinsiale hospitaal in Mpumalanga is Dinsdag van die hospitaal op pad huis toe aangeval en byna verkrag. Dié voorval volg op die moord van 'n verpleegster van die Tembisa-hospitaal in Olifantsfontein wat vroeër die maand aangemeld is.
Volgens 'n verklaring uitgereik deur die Suid-Afrikaanse Mediese Vereniging (Sama) was die dokter Dinsdagaand ná haar skof op pad na die dokters se woonkwartiere toe sy aangeval is.
"Die dokter is gekaap, met vuurwapens beroof en die oortreders het probeer om haar te verkrag," lui die verklaring.
"Die dokter is uiters getraumatiseer ná hierdie ervaring."
Volgens Sama is hy bekommerd dat dokters wat in staatshospitale werk in konstante vrees leef en werk en oor die algemeen onveilig binne hul werksomgewings voel.
"Sama het verskeie kere in die verlede sy kommer oor die kwessie van veiligheid by openbare hospitale uitgespreek."
Die vereniging het voorgestel dat streng veiligheidsmaatreëls ingestel word vir die beskerming van gesondheidsorgwerkers en pasiënte.
"Ons neem die kwessie van veiligheid en sekuriteit ernstig op en doen 'n beroep op alle belanghebbendes om te erken dat daar 'n probleem is en oplossings in die belang van almal in die land te vind."
Maroela Media het vroeër berig die 30-jarige verpleegster van Tembisa was glo deur haar vriend – wat ook 'n polisiebeampte is – buite in die hospitaal se parkeerterrein doodgeskiet. Hy het daarna die wapen op homself gerig. Hy is na 'n ander hospitaal geneem en word van moord aangekla.
Vakansieoord-moord: 'Man wou familie beskerm'
Hierdie is beslis nie gemik op "gesondheidwerkers" nie. 'n Boosdoener kyk uit vir 'n maklike prooi, of jy nou 'n dokter, verpleegster, predikant, pastoor is, maak nie saak nie. Hul vra nie jou beroep voor hulle jou aanval nie.
Geen meer SAPS-patrollies nie. Alles word net 'gemonitor!' Wag net op MM se sensors.
Jou people paddapot .
ou padda en cele moet 'n KOMMISSIE aanstel om te ondersek! Al wat padda kan doen!
Die regering wil gesondheid nasionaliseer, maar kan nie eers veilig nasionale gesondheid verseker nie.